b"\n_START_ARTICLE_\nAlain Calmat\n_START_SECTION_\nCarrera esportiva\n_START_PARAGRAPH_\nDes de ben petit es dedic\xc3\xa0 al patinatge art\xc3\xadstic sobre gel, aconseguint el seu primer \xc3\xa8xit naciona l'any 1954 en aconseguir el segon lloc al Campionat de Fran\xc3\xa7a de patinatge art\xc3\xadstic. Aconsegu\xc3\xad fer-se posteriorment sis vegades m\xc3\xa9s amb el subcampionat franc\xc3\xa8s (1955-1957 i 1959-1961) a m\xc3\xa9s d'aconseguir la vict\xc3\xb2ria absoluta cinc vegades (1958 i 1962-1965). Al llarg de la seva carrera esportiva aconsegu\xc3\xad coronar-se com a campi\xc3\xb3 continental els anys 1962, 1963 i 1964 a m\xc3\xa9s d'aconseguir la vict\xc3\xb2ria absoluta en el Campionat del M\xc3\xb3n de patinatge art\xc3\xadstic l'any 1965._NEWLINE_Particip\xc3\xa0 en els Jocs Ol\xc3\xadmpics d'hivern de 1956 realitzats a Cortina d'Ampezzo (It\xc3\xa0lia) on finalitz\xc3\xa0 nov\xc3\xa8 en la seva categoria; en els Jocs Ol\xc3\xadmpics d'hivern de 1960 realitzats a Squaw Valley (Estats Units) on finalitz\xc3\xa0 sis\xc3\xa8; i finalment en els Jocs Ol\xc3\xadmpics d'hivern de 1964 realitzats a Innsbruck (\xc3\x80ustria), on aconsegu\xc3\xad la medalla de plata. En els Jocs Ol\xc3\xadmpics d'hivern de 1968 realitzats a Grenoble (Fran\xc3\xa7a) fou l'encarregat de realitzar l'\xc3\xbaltima encesa de la torxa ol\xc3\xadmpica.\n_START_SECTION_\nCarrera pol\xc3\xadtica\n_START_PARAGRAPH_\nMembre de la divers gauche l'any 1984 fou escollit ministre d'esports i joventut en el govern de Laurent Fabius. Ocup\xc3\xa0 el c\xc3\xa0rrec fins al 1986 moment en el qual fou escollit diputat de l'Assemblea Nacional Francesa pel departament del Cher, esc\xc3\xb3 que va mantenir fins al 1993. El 1997 novament fou elegit diputat, manentint l'esc\xc3\xb3 fins al 2002. El 1995 fou escollit alcalde de Livry-Gargan, sent reescollit el 2001 i el 2008."